**ДЕЛЕГИРАНА РЕГУЛАТИВА (ЕУ) 2022/201 НА КОМИСИЈАТА**

**од 10 декември 2021 година**

**за изменување на Регулативата (ЕУ) бр. 748/2012 во однос на системите за управување и системите за пријавување на настани што треба да ги воспостават проектантски и производствени организации, како и постапките кои ги применува Агенцијата и за коригирање на таа регулатива**

ЕВРОПСКАТА КОМИСИЈА,

имајќи го предвид Договорот за функционирањето на Европската Унија,

имајќи ја предвид Регулативата (ЕУ) 2018/1139 на Европскиот парламент и на Советот од 4 јули 2018 година за заеднички правила во областа на цивилното воздухопловство и за основање Агенција на Европската Унија за безбедност на воздухопловството, и за изменување на Регулативите (ЕЗ) бр. 2111/2005, (ЕЗ) бр. 1008/2008, (ЕУ) бр. 996/2010, (ЕУ) бр. 376/2014 и Директивите 2014/30/ЕУ и 2014/53/ЕУ на Европскиот парламент и на Советот, и за укинување на Регулативите (ЕЗ) бр. 552/2004 и (ЕЗ) бр. 216/2008 на Регулативата (ЕЕЗ) бр. 3922/91 на Европскиот парламент и на Советот [(](#bookmark2)[[1]](#footnote-1)[)](#bookmark2), а особено член 19(1) и член 62(13) од истата,

со оглед на тоа што:

1. Регулативата (ЕУ) бр. 748/2012 на Комисијата [(](#bookmark3)[[2]](#footnote-2)[)](#bookmark3) ги утврдува барањата за проектирање и производство на цивилни воздухоплови, како и мотори, елиси и делови што треба да се инсталираат во нив.
2. Во согласност со точка 3.1(б) од Анекс II кон Регулативата (ЕУ) 2018/1139, одобрените проектантски и производствени организации мора, како што е соодветно за видот на преземената активност и големината на организацијата, да спроведат и одржуваат систем за управување, за да осигурат усогласеност со суштинските барања утврдени во тој Анекс, да се управува со безбедносните ризици и да се стремат кон континуирано подобрување на тој систем.
3. Согласно Анекс 19 „Управување со безбедноста“ на Конвенцијата за меѓународно цивилно воздухопловство, потпишана во Чикаго на 7 декември 1944 година („Чикашката конвенција“), надлежните органи треба од одобрените организации кои проектираат и произведуваат цивилни воздухоплови, како и мотори, елиси и делови што треба да се инсталираат во нив, да бараат да спроведуваат систем за управување со безбедноста.
4. Регулативата (ЕУ) бр. 748/2012 веќе бара одобрените проектантски и производствени организации да се усогласат со некои елементи на системот за управување, сепак, овој систем за управување не ги покрива целосно Стандардите и препорачаните практики (SARPs) за таков систем за управување со безбедноста воспоставен во Анекс 19 на Чикашката конвенција. Затоа, на постоечките барања треба да се додадат елементите што недостасуваат од системот за управување.
5. Со цел да се осигури пропорционално спроведување и доследност со пристапот што се користи за организациите за континуирана пловидбеност кои работат во општиот авијациски домен, од проектантски и производствени организации, за кои не е задолжително одобрение според Регулативата (ЕУ) бр. 748/2012 не треба да се бара да се усогласат со сите елементи на системот за управување.
6. Сите организации, вклучително и оние кои имаат главно место на деловна активност надвор од Унијата, кога проектираат и произведуваат производи и делови во согласност со Регулативата (ЕУ) бр. 748/2012, веќе се обврзани да воспостават задолжителен и доброволен систем за пријавување на настани. Сепак, Регулативата (ЕУ) бр. 748/2012 треба да се измени за да се осигури дека тој систем за пријавување на настани е усогласен со принципите на Регулативата (ЕУ) бр. 376/2014 на Европскиот парламент и на Советот [(](#bookmark8)[[3]](#footnote-3)[)](#bookmark8) .
7. Дополнително, треба да се изменат барањата за Агенцијата во поглед на задачите поврзани со сертификација на проектирање, надзор и спроведување.
8. За одобрените проектантски организации треба да се обезбеди доволен преоден период за да се осигури нивната усогласеност со новите правила и постапки воведени со оваа регулатива.
9. Мерките предвидени во оваа регулатива се засноваат на Мислењето бр. 04/2020 [(](#bookmark9)[[4]](#footnote-4)[)](#bookmark9), издадено од Агенцијата во согласност со член 76(1) од Регулативата (ЕУ) 2018/1139.
10. Оттука, Регулативата (ЕУ) бр. 748/2012 треба соодветно да се измени.
11. Делегираната регулатива (ЕУ) 2021/699 на Комисијата [(](#bookmark10)[[5]](#footnote-5)[)](#bookmark10) воведе услов секој иден носител на уверение за тип или уверение за тип со ограничување за голем воздухоплов да гарантира дека програмата за континуиран структурен интегритет останува валидна во текот на оперативниот век на воздухопловот. Конкретно, точка 21.A.101(ж) е додадена во Анекс I кон Регулативата (ЕУ) бр. 748/2012 со цел одредени идни носители да се усогласат со спецификациите за сертификација кои обезбедуваат најмалку еквивалентно ниво на безбедност од точките 26.300, 26.320 и 26.330 од Анекс I кон Регулативата (ЕУ) 2015/640 на Комисијата [(](#bookmark11)[[6]](#footnote-6)[)](#bookmark11). Настана грешка со упатување на точка 26.320, која не постои. Затоа, Регулативата (ЕУ) бр. 748/2012 треба соодветно да се коригира,

ЈА ДОНЕСЕ ОВАА РЕГУЛАТИВА:

*Член 1*

Регулативата (ЕУ) бр. 748/2012 се изменува како што следува:

(1) во членот 8, се додава ставот 4:

„4. По пат на отстапување од точките 21.Б.433(г)(1) и (2) од Анекс I (Дел 21), проектантска организација која поседува важечко уверение за одобрување издадено во согласност со Анекс I (Дел 21) може, до 7 март 2025 година, да ги коригира сите наоди за неусогласеност поврзани со барањата од Анекс I воведени со Делегираната регулатива (ЕУ) 2022/201 [на Комисијата](#bookmark7) (\*).

Доколку по 7 март 2025 година, организацијата не ги затворила таквите наоди, уверението за одобрување се повлекува, ограничува или суспендира целосно или делумно.

(\*) Делегирана регулатива (ЕУ) 2022/201 на Комисијата од 10 декември 2021 година за изменување на Регулативата (ЕУ) бр. 748/2012 во однос на системите за управување и системите за пријавување на настани што треба да ги воспостават проектните и производствените организации, како и постапките што ги применува Агенцијата, и коригирање на таа регулатива (Сл. весник L 33, …, стр. 7)“;

(2) Анекс I (Дел 21) се изменува во согласност со Анекс I кон оваа регулатива.

*Член* 2

Анекс I (Дел 21) кон Регулативата (ЕУ) бр. 748/2012 се коригира во согласност со Анекс II кон оваа регулатива.

*Член* 3

Оваа регулатива влегува во сила на дваесеттиот ден од денот на нејзиното објавување во *Службениот весник на Европската Унија*.

Се применува од 7 март 2023 година, со исклучок на член 2 кој се применува од 7 март 2022 година.

Оваа регулатива е целосно обврзувачка и директно применлива во сите земји членки.

Брисел, 10 декември 2021 година.

*За Комисијата*

*Претседателот*

Урсула ФОН ДЕР ЛЕЈЕН

*АНЕКС I*

Анекс I (Дел 21) се изменува како што следува:

(1) содржината се заменува како што следува:

„Содржина

1. Надлежен орган
2. Опсег

**ОДДЕЛ А – ТЕХНИЧКИ БАРАЊА**

ПОДДЕЛ А – ОПШТИ ОДРЕДБИ

21.A.1 Опсег

21.А.2 Постапување од страна на лице кое не е барател или носител на уверение

21.A.3A Систем за пријавување

21.A.3B Наредби за пловидбеност

21.А.4 Координација помеѓу проектирање и производството

21.А.5 Водење евиденција

21.A.6 Прирачници

21.А.7 Упатства за континуирана пловидбеност

21.А.9 Пристап и истрага

ПОДДЕЛ Б – УВЕРЕНИЈА ЗА ТИП И УВЕРЕНИЈА ЗА ТИП СО ОГРАНИЧУВАЊЕ

21.А.11 Опсег

21.А.13 Подобност

21.А.14 Докажување способност

21.А.15 Барање

21.А.19 Измени за кои е потребно ново уверение за тип

21.A.20 Докажување усогласеност со основа за сертификација на тип, основа за сертификација на податоци за оперативна соодветност и барања за заштита на животна средина

21.А.21 Барања за издавање уверение за тип или уверение за тип со ограничување

21.А.31 Проект на тип

21.А.33 Инспекции и испитувања

21.A.35 Пробни летови

21.A.41 Уверение за тип

21.А.44 Обврски на носителот

21.А.47 Преносливост

21.А.51 Времетраење и континуирана важност

21.А.62 Достапност на податоци за оперативна соодветност

21.A.65 Континуиран структурен интегритет за конструкции на воздухоплови

(ПОДДЕЛ В – НЕ СЕ ПРИМЕНУВА)

ПОДДЕЛ Г – ИЗМЕНИ НА УВЕРЕНИЈА ЗА ТИП И УВЕРЕНИЈА ЗА ТИП СО ОГРАНИЧУВАЊЕ

21.A.90A Опсег

21.A.90B Стандардни измени

21.A.90C Самостојни измени на упатства за континуирана пловидбеност

21.А.91 Класификација на измени на уверение за тип

21.А.92 Подобност

21.А.93 Барање

21.А.95 Барања за одобрување на помала измена

21.А.97 Барања за одобрување на голема измена

21.A.101 Основа за сертификација на тип, основа за сертификација на податоци за оперативна соодветност и барања за заштита на животната средина за голема измена на уверение за тип

21.А.108 Достапност на податоци за оперативна соодветност

21.A.109 Обврски и ЕПА означување (EPA)

ПОДДЕЛ Д – ДОПОЛНИТЕЛНИ УВЕРЕНИЈА ЗА ТИП

21.А.111 Опсег

21.A.112A Подобност

21.A.112B Докажување на способност

21.А.113 Барање за дополнително уверение за тип

21.А.115 Барања за одобрување на големи измени во форма на дополнително уверение за тип

21.А.116 Преносливост

21.А.117 Измени на тој дел од производот покриен со дополнително уверение за тип

21.A.118A Обврски и ЕПА означување (EPA)

21.A.118B Времетраење и континуирана важност

21.A.120B Достапност на податоци за оперативна соодветност

ПОДДЕЛ Ѓ – ПРОИЗВОДСТВО БЕЗ ОДОБРУВАЊЕ НА производствена организација

21.A.121 Опсег

21.А.122 Подобност

21.А.124 Барање

21.A.124A Средства за усогласување

21.А.125А Издавање на писмо за согласност

21.A.125B Наоди и согледувања

21.A.125В Времетраење и континуирана важност

21.А.126 Систем за инспекција на производство

21.A.127 Испитувања: воздухоплови

21.A.128 Испитувања: мотори и елиси

21.А.129 Обврски на производствената организација

21.А.130 Изјава за сообразност

ПОДДЕЛ Е – ОДОБРУВАЊЕ НА производствена организација

21.A.131 Опсег

21.А.133 Подобност

21.А.134 Барање

21.A.134A Средства за усогласување

21.А.135 Издавање одобрение за производствена организација

21.A.139 Систем за управување со производството

21.А.143 Прирачник за производствена организација

21.A.145 Ресурси

21.А.147 Измени во системот за управување со производство

21.А.148 Промена на локација

21.A.149 Преносливост

21.А.151 Услови за одобрување

21.А.153 Измени на услови за одобрување

21.А.158 Наоди и согледувања

21.A.159 Времетраење и континуирана важност

21.A.163 Привилегии

21.А.165 Обврски на носителот

ПОДДЕЛ Ж – УВЕРЕНИЈА ЗА ПЛОВИДБЕНОСТ И ОГРАНИЧЕНИ УВЕРЕНИЈА ЗА ПЛОВИДБЕНОСТ

21.A.171 Опсег

21.A.172 Подобност

21.A.173 Класификација

21.А.174 Барање

21.A.175 Јазик

21.А.177 Измена или модификација

21.A.179 Преносливост и повторно издавање во рамките на земјите членки

21.A.181 Времетраење и континуирана важност

21.A.182 Идентификација на воздухоплов

ПОДДЕЛ З – УВЕРЕНИЈА ЗА БУЧАВА

21.A.201 Опсег

21.А.203 Подобност

21.А.204 Барање

21.А.207 Измена или модификација

21.A.209 Преносливост и повторно издавање во рамките на земјите членки

21.A.211 Времетраење и континуирана важност

ПОДДЕЛ Ѕ – ОДОБРУВАЊЕ НА ПРОЕКТАНТСКАТА ОРГАНИЗАЦИЈА

21.A.231 Опсег

21.А.233 Подобност

21.А.234 Барање

21.А.235 Издавање одобрение за проектна организација

21.A.239 Систем за проектно управување

21.A.243 Прирачник

21.A.245 Ресурси

21.А.247 Измени во системот за проектно управување

21.A.249 Преносливост

21.A.251 Услови за одобрување

21.А.253 Измени на условите за одобрување

21.A.258 Наоди и согледувања

21.A.259 Времетраење и континуирана важност

21.A.263 Привилегии

21.А.265 Обврски на носителот

ПОДДЕЛ И – ДЕЛОВИ И УРЕДИ

21.A.301 Опфат

21.A.303 Усогласеност со применливите барања

21.А.305 Одобрување на делови и уреди

21.А.307 Подобноста на делови и уреди за вградување

(ПОДДЕЛ Ј – НЕ СЕ ПРИМЕНУВА)

ПОДДЕЛ К – ПОПРАВКИ

21.A.431A Опсег

21.A.431B Стандардна поправка

21.A.432A Подобност

21.A.432B Докажување на способност

21.A.432C Барање за одобрение за проект за поправка

21.А.433 Барања за одобрување на проект за поправка

21.A.435 Класификација и одобрување на проекти за поправка

21.А.439 Производство на делови за поправка

21.A.441 Начини на изведба на поправки

21.A.443 Ограничувања

21.А.445 Непоправено оштетување

21.A.451 Обврски и ЕПА означување (EPA)

(ПОДДЕЛ Л – НЕ СЕ ПРИМЕНУВА)

ПОДДЕЛ Љ – ОВЛАСТУВАЊА ЗА ЕВРОПСКИ ТЕХНИЧКИ СТАНДАРДНИ БАРАЊА

21.A.601 Опсег

21.A.602A Подобност

21.A.602B Докажување на способност

21.А.603 Барање

21.A.604 ЕТСО овластување за помошна единица за напојување (APU)

21.A.605 Барања за податоци

21.A.606 Барања за издавање на ЕТСО овластување

21.A.607 Привилегии за ЕТСО овластување

21.A.608 Изјава за проектирање и изведба (DDP)

21.А.609 Обврски на носители на ЕТСО овластувања

21.А.610 Одобрение за отстапување

21.А.611 Измени на проектот

21.A.619 Времетраење и континуирана важност

21.A.621 Преносливост

ПОДДЕЛ М – ДОЗВОЛА ЗА ЛЕТАЊЕ

21.A.701 Опсег

21.А.703 Подобност

21.A.707 Барање за дозвола за летање

21.A.708 Услови за летање

21.А.709 Барање за одобрување на услови за летање

21.A.710 Одобрување на услови за летање

21.А.711 Издавање на дозвола за летање

21.А.713 Измени

21.A.715 Јазик

21.A.719 Преносливост

21.A.723 Времетраење и континуирана важност

21.A.725 Обновување на дозволата за летање

21.А.727 Обврски на носителот на дозвола за летање

ПОДДЕЛ М – ИДЕНТИФИКАЦИЈА НА ПРОИЗВОДИ, ДЕЛОВИ И УРЕДИ

21.А.801 Идентификација на производи

21.А.803 Постапување со податоци за идентификација

21.А.804 Идентификација на делови и уреди

21.A.805 Идентификација на критични делови

21.A.807 Идентификација на ЕТСО елементи

**ОДДЕЛ Б – ПОСТАПКИ ЗА НАДЛЕЖНИ ОРГАНИ**

ПОДДЕЛ А – ОПШТИ ОДРЕДБИ

21.Б.10 Надзорна документација

21.Б.15 Информации до Агенцијата

21.Б.20 Итна реакција на безбедносен проблем

21.Б.25 Систем за управување

21.Б.30 Распределба на задачи на квалификувани субјекти

21.Б.35 Измени во системот на управување

21.Б.55 Водење евиденција

21.Б.65 Суспендирање, ограничување и повлекување

ПОДДЕЛ Б – УВЕРЕНИЈА ЗА ТИП И УВЕРЕНИЈА ЗА ТИП СО ОГРАНИЧУВАЊЕ

21.Б.70 Спецификации за сертификација

21.Б.75 Посебни услови

21.Б.80 Основа за сертификација на тип за уверение за тип или за уверение за тип со ограничување

21.Б.82 Основа за сертификација на податоци за оперативна соодветност за уверение за тип на воздухоплов или за уверение за тип со ограничување

21.Б.85 Одредување на применливи барања за заштита на животната средина за уверение за тип или уверение за тип со ограничување

21.Б.100 Ниво на вклученост

21.Б.103 Издавање на уверение за тип или уверение за тип со ограничување.

(ПОДДЕЛ В – НЕ СЕ ПРИМЕНУВА)

ПОДДЕЛ Г – ИЗМЕНИ НА УВЕРЕНИЈА ЗА ТИП И УВЕРЕНИЈА ЗА ТИП СО ОГРАНИЧУВАЊЕ

21.Б.105 Основа за сертификација на тип, барања за заштита на животната средина и основа за сертификација на податоци за соодветноста за оперативна погодност за голема измена на уверение за тип

21.Б.107 Издавање одобрение за измена на уверение за тип

ПОДДЕЛ Д – ДОПОЛНИТЕЛНИ УВЕРЕНИЈА ЗА ТИП

21.Б.109 Основа за сертификација на тип, барања за заштита на животната средина и податоци за оперативна соодветност основа за сертификација за дополнително уверение за тип

21.Б.111 Издавање на дополнително уверение за тип

ПОДДЕЛ Ѓ – ПРОИЗВОДСТВО БЕЗ ОДОБРУВАЊЕ НА производствена организација

21.Б.115 Средства за усогласување

21.Б.120 Почетна постапка за сертификација

21.Б.125 Наоди и корективни мерки; согледувања

21.Б.135 Одржување на писмото за спогодба

21.Б.140 Измена на писмо за согласност

ПОДДЕЛ Е – ОДОБРУВАЊЕ НА производствена организација

21.Б.215 Средства за усогласување

21.Б.220 Почетна постапка за сертификација

21.Б.221 Начела на надзор

21.Б.222 Програма за надзор

21.Б.225 Наоди и корективни мерки; согледувања

21.Б.240 Измени во системот за управување со производството

ПОДДЕЛ Ж – УВЕРЕНИЈА ЗА ПЛОВИДБЕНОСТ И УВЕРЕНИЈА ЗА ПЛОВИДБЕНОСТ СО ОГРАНИЧУВАЊЕ

21.Б.320 Истражување

21.Б.325 Издавање уверение за пловидбеност

21.Б.326 Уверение за пловидбеност

21.Б.327 Уверение за пловидбеност со ограничување

ПОДДЕЛ З – УВЕРЕНИЈА ЗА БУЧАВА

21.Б.420 Истражување

21.Б.425 Издавање на уверенија за бучава

ПОДДЕЛ Ѕ – ОДОБРУВАЊЕ НА ПРОЕКТАНТСКАТА ОРГАНИЗАЦИЈА

21.Б.430 Почетна постапка за сертификација

21.Б.431 Начела на надзор

21.Б.432 Програма за надзор

21.Б.433 Наоди и корективни мерки; согледувања

21.Б.435 Измени во системот за проектно управување

ПОДДЕЛ И – ДЕЛОВИ И УРЕДИ

(ПОДДЕЛ Ј – НЕ СЕ ПРИМЕНУВА)

ПОДДЕЛ К – ПОПРАВКИ

21.Б.450 Основа за сертификација на тип и барања за заштита на животната средина за одобрение за проект за голема поправка

21.Б.453 Издавање на одобрение за проект за поправка

(ПОДДЕЛ Л – НЕ СЕ ПРИМЕНУВА)

ПОДДЕЛ Љ – ОВЛАСТУВАЊА ПО НАЛОГ ЗА ЕВРОПСКИ ТЕХНИЧКИ СТАНДАРД

21.Б.480 Издавање на ЕТСО овластување

ПОДДЕЛ М – ДОЗВОЛА ЗА ЛЕТАЊЕ

21.Б.520 Истражување

21.Б.525 Издавање на дозвола за летање

ПОДДЕЛ Н – ИДЕНТИФИКАЦИЈА НА ПРОИЗВОДИ, ДЕЛОВИ И УРЕДИ

Додатоци

Додаток I – Образец 1 на EASA – Уверение за овластено ослободување

Додаток II – Образец EASA 15а и 15в – Уверение за преглед на пловидбеност

Додаток III – Образец EASA 20а – Дозвола за летање

Додаток IV – Образец EASA 20б – Дозвола за летање (издадена од одобрени организации)

Додаток V – Образец 24 на EASA – Уверение за пловидбеност со ограничување

Додаток VI – Образец 25 на EASA – Уверение за пловидбеност

Додаток VII – Образец EASA 45 – Уверение за бучава

Додаток VIII – Образец EASA 52 – Изјава за сообразност на воздухопловот

Додаток IX – Образец EASA 53 – Уверение за пуштање во употреба

Додаток X – Образец EASA 55 – Уверение за одобрување на производствена организација

Додаток XI – Образец 65 на EASA – Писмо за согласност за производство без одобрение од производствена организација

Додаток XII – Категории на пробни летови и придружна квалификација на екипажот за пробни летови.“;

(2) точка 21.А.1 се изменува како што следува:

„**21.A.1 Опсег**

Овој поддел ги утврдува општите права и обврски на барателот и носителот на кое било уверение што е издадено или што треба да се издаде во согласност со овој анекс.“;

(3) точка 21.А.3А се изменува како што следува:

„**21.A.3A Систем за пријавување**

(а) Без да е во спротивност со Регулативата (ЕУ) бр. 376/2014 на Европскиот парламент и на Советот [(\*)](#bookmark12) и нејзините делегирани акти и акти за спроведување, сите физички или правни лица кои поднеле барање или поседуваат уверение за тип, уверение за тип со ограничување, дополнително уверение за тип, овластување за европски технички стандардни барања (ЕТСО), одобрение за проект за голема поправка или кое било друго релевантно одобрение за кое се смета дека е издадено според оваа регулатива:

1. воспоставуваат и одржуваат систем за собирање, истражување и анализа на извештаите за настан со цел да се идентификуваат негативните трендови или да се решат недостатоците и да се издвојат настани за кои задолжително се известува во согласност со точка 3 и оние за кои се известува доброволно. Кога главното место на деловна активност се наоѓа во земја членка, може да се воспостави единствен систем за исполнување на барањата од Регулативата (ЕУ) бр. 376/2014 на Европскиот парламент и на Советот и нејзините акти за спроведување и од Регулативата (ЕУ) 2018/1139 и нејзините делегирани акти и актите за спроведување. Системот за пријавување вклучува:

(i) извештаи за и информации поврзани со откажувања, дефекти, дефекти или други настани кои предизвикуваат или можат да предизвикаат негативни ефекти врз континуирана пловидбеност на производот, делот или уредот опфатени со уверение за тип, уверение за тип со ограничување, дополнително уверение за тип, ЕТСО овластување, одобрение за проект на голема поправка или со кое било друго релевантно одобрение за кое се смета дека е издадено според оваа регулатива;

(ii) грешки, избегнати несреќи и опасности кои не спаѓаат под точка (i);

2. ги ставаат на располагање на познатите оператори на производот, делот или уредот и, на барање, на секое лице овластено според други акти за спроведување или делегирани акти, информациите за системот воспоставен во согласност со точка 1 и за тоа како да се обезбедат извештаи и информации поврзани со откажувања, неисправности, дефекти или други настани наведени во точка 1(i);

3. го пријавуваат до Агенцијата за секое откажување, неисправност, дефект или друг настан за кој знае и кој е поврзан со производ, дел или уред опфатени со уверение за тип, уверение за тип со ограничување, дополнително уверение за тип, ЕТСО овластување, добрување за проект за голема поправка или со кое било друго релевантно одобрение за кое се смета дека е издадено според оваа регулатива, а кое резултирало или може да резултира во небезбедна состојба.

(б) Без да е во спротивност со Регулативата (ЕУ) бр. 376/2014 на Европскиот парламент и на Советот и нејзините делегирани акти и акти за спроведување, секое физичко или правно лице кое поседува или поднело барање за одобрение за производна организација според Поддел Е од овој оддел или кој произведува производ, дел или уред според Поддел Ѓ од овој оддел:

1. воспоставува и одржува систем за собирање и оценување извештаи за настани, вклучувајќи извештаи за грешки, избегнати несреќи и опасности, со цел да се идентификуваат негативните трендови или да се решат недостатоците и да се издвојат настани чие пријавување е задолжително во согласност со точките 2 и 3 и оние кои се пријавуваат доброволно. За организации кои имаат главно место на деловна активност во земја членка, може да се воспостави единствен систем за исполнување на барањата од Регулативата (ЕУ) бр. 376/2014 на Европскиот парламент и на Советот и нејзините акти за спроведување и на Регулативата (ЕУ) 2018/1139 и нејзините делегирани акти и акти за спроведување;

2. пријавува до одговорниот носител на одобрение за проект за сите случаи кога производите, деловите или уредите се пуштени од производната организација и последователно се идентификувани можните отстапувања од применливите проектни податоци и истражува со носителот на одобрение за проект за да ги идентификуваат оние отстапувања кои може да доведат до небезбедна состојба;

3. пријавува до надлежниот орган на земјата членка која е одговорна во согласност со точка 21.1 и до Агенцијата за отстапувањата што се идентификувани во согласност со точка 21.A.3A(б)2 и кои може да доведат до небезбедна состојба;

4. ако производствената организација делува како добавувач на друга производствена организација, пријавува и до таа друга организација за сите случаи кога пуштила производи, делови или уреди до таа организација и за кои подоцна се идентификувале можни отстапувања од применливите податоци за проектирањето.

(в) Без да е во спротивност со Регулативата (ЕУ) бр. 376/2014 на Европскиот парламент и на Советот и нејзините делегирани акти и акти за спроведување, секое физичко или правно лице, кога известува во согласност со точките (а) (3), (б)(2), (б)(3) и (б)(4), ја штити соодветно доверливоста на лицето кое известува и на лицето(лицата) споменати во извештајот.

(г) Без да е во спротивност со Регулативата (ЕУ) бр. 376/2014 на Европскиот парламент и на Советот и нејзините делегирани акти и акти за спроведување, секое физичко или правно лице ги поднесува извештаите наведени во точките (а)(3) и (б)(3) во форма и на начин утврдени од Агенцијата или надлежниот орган, соодветно, и ги испраќа што е можно поскоро и во секој случај не подоцна од 72 часа откако физичкото или правното лице утврдило дека настанот може да доведе до можна небезбедна состојба, освен ако исклучителни околности не го спречат тоа.

(д) Без да е во спротивност со Регулативата (ЕУ) бр. 376/2014 на Европскиот парламент и на Советот и нејзините делегирани акти и акти за спроведување, доколку настанот пријавен според точка (а)(3) или точка (б)(3) е резултат на недостаток во проектирањето или производствен недостаток, носителот на уверение за тип, уверение за тип со ограничување, дополнително уверение за тип, одобрение за проект за голема поправка, ЕТСО овластување или кое било друго релевантно одобрение за кое се смета дека е издадено според оваа регулатива, или производната организација како што е соодветно, ја испитува причината за недостатокот и поднесува извештај до надлежниот орган на земјата членка одговорна во согласност со точка 21.1 и до Агенцијата за резултатите од неговата истрага и секое дејство што има намера да го преземе или предлага да се преземе за да се поправи тој недостаток.

(ѓ) Доколку надлежниот орган утврди дека е потребно дејство за да се поправи недостатокот, носителот на уверение за тип, уверение за тип со ограничување, дополнително уверение за тип, одобрението за проектирање на голема поправка, овластувањето ЕТСО или кое било друго релевантно одобрение за кое се смета дека е издадено според оваа регулатива, или производната организација како што е соодветно, ги доставува релевантните податоци до надлежниот орган на негово барање.

\_\_\_\_\_\_\_\_\_\_\_

(\*) Регулатива (ЕУ) бр. 376/2014 на Европскиот парламент и на Советот од 3 април 2014 година за пријавување, анализа и последователно постапување во врска со настани во цивилното воздухопловство, за изменување на Регулативата (ЕУ) бр. 996/2010 на Европскиот парламентот и на Советот и за укинување на Директивата 2003/42/ЕЗ на Европскиот парламент и на Советот и Регулативите (ЕЗ) бр. 1321/2007 и (ЕЗ) бр. 1330/2007 на Комисијата (Сл. весник L 122, 24.4.2014 година, стр. 18).“;

(4) точка 21.А.5 се заменува со следново:

21.A.5 **Водење евиденција**

Сите физички или правни лица кои поседуваат или поднеле барање за уверение за тип, уверение за тип со ограничување, дополнително уверение за тип, ЕТСО овластување, одобрение за проект или поправка, дозвола за летање, уверение за одобрение на производствена организација или писмо за согласност според оваа регулатива:

(а) кога проектираат производ, дел или уред или го менуваат или поправаат, воспоставуваат систем за водење евиденција и ги одржуваат релевантните информации/податоци за проектирањето; тие информации/податоци ѝ се достапни на Агенцијата со цел да се обезбедат информации/податоци кои се неопходни за да се осигури континуирана пловидбеност на производот, делот или уредот, континуирана важност на податоците за оперативната соодветност и усогласеноста со применливите барања за заштита на животната средина;

(б) при производство на производ, дел или уред, ги евидентираат деталите за производниот процес релевантни за усогласеноста на производот, делот или уредите со применливите податоци за проектирањето и барањата што им се наметнати на нивните партнери и добавувачи, и ги ставаат на располагање тие податоци на нивниот надлежен орган со цел да се обезбедат информации кои се неопходни за да се осигури континуирана пловидбеност на производот, делот или уредот;

(в) во однос на дозволите за летање:

1. ги чуваат документите што се изготвени за да се утврдат и оправдаат условите на летот, и ги ставаат на располагање на Агенцијата и на нивниот надлежен орган на земјата членка со цел да се обезбедат информациите што се неопходни за да се осигури континуирана пловидбеност на воздухопловот;

2. кога издаваат дозвола за летање врз основа на привилегии на одобрени организации, да ги чуваат документите поврзани со неа, вклучително и инспекциската евиденција и документите што го поддржуваат одобрувањето на условите за летање и издавањето на самата дозвола за летање, и ги ставаат на располагање на Агенцијата и на нивниот надлежен орган на земјата членка одговорна за надзор на организацијата со цел да се обезбедат информациите кои се неопходни за да се осигури континуирана пловидбеност на воздухопловот;

(г) чува евиденција за компетентноста и квалификациите, наведени во точките 21.А.139(в), 21.А.145(б), 21.А.145(в), 21.А.239(в), 21.A.245(а) или 21.A.245(д)(1), на персоналот кој е вклучен во следните функции:

1. проектирање или производство;

2. независно следење на усогласеноста на организацијата со релевантните барања;

3. управување со безбедноста;

(д) чува евиденција за овластувањето на персоналот, кога тие вработуваат персонал кој:

1. ги остварува привилегиите на одобрената организација согласно точките 21.A.163 и/или 21.A.263, како што е соодветно;

2. врши независна функција за следење на усогласеноста на организацијата со релевантните барања во согласност со точките 21.A.139(д) и/или 21.A.239(д), како што е соодветно;

3. ја извршува функцијата на независна верификација на докажувањето на усогласеноста согласно точка 21.А.239(г)(2).“;

(5) се додава следнава точка 21.А.9:

21.A.9 **Пристап и истрага**

Секое физичко или правно лице кое поседува или поднело барање за уверение за тип, уверение за тип со ограничување, дополнително уверение за тип, ЕТСО овластување, измена на проектирање или одобрение за поправка, уверение за пловидбеност, уверение за бучава, дозвола за летање, одобрение на проектантска организација, уверение за одобрение на производствена организација или писмо за согласност според оваа регулатива:

(а) одобрува пристап на надлежниот орган до кој било објект, производ, дел и уред, документ, запис, податоци, процес, постапка или до кој било друг материјал со цел да се разгледа кој било извештај, да се изврши каква било инспекција или да се изврши или посведочи кое било испитување на лет и на земја, по потреба, со цел да се потврди првичната и континуирана усогласеност на организацијата со применливите барања од Регулативата (ЕУ) 2018/1139 и нејзините делегирани акти и акти за спроведување.;

(б) презема мерки за да обезбеди пристап на надлежниот орган, како што е предвидено во точка (а), исто така и во однос на партнерите, добавувачите и подизведувачите на физичкото или правното лице.“;

(6) во точка 21.А.44, точка (а) се заменува како што следува:

„(а) ги презема обврските наведени во точките 21.A.3A, 21.A.3B, 21.A.4, 21.A.5, 21.A.6, 21.A.7, 21.A.9, 21.А.62 и 21.А.65 и, за таа цел, продолжува да ги исполнува условите за квалификација за подобност од точка 21.А.13;“;

(7) точка 21.А.47 се заменува со следното:

„**21.A.47 Преносливост**

Преносот на уверение за тип или уверение за тип со ограничување или ЕТСО овластување за помошна енергетска единица може да се изврши само на физичко или правно лице кое е способно да ги преземе обврските пропишани во точка 21.A.44, и, за оваа цел, ја докажало својата способност во согласност со точка 21.А.14.“;

(8) во точка 21.А.109, точка (а) се заменува како што следува:

„(а) ги презема обврските наведени во точките 21.A.4, 21.A.5, 21.A.6, 21.A.7, 21.A.9 и 21.A.108;“;

(9) во точка 21.А.118А(а), точка (1) се заменува како што следува:

„1. утврдени во точките 21.A.3A, 21.A.3B, 21.A.4, 21.A.5, 21.A.6, 21.A.7, 21.A.9 и 21.A. 120B;“;

(10) се додава следнава точка 21.А.124А:

„**21.A.124A Средства за усогласување**

(а) Организацијата може да користи какви било алтернативни средства за усогласување за да се воспостави усогласеност со оваа регулатива.

(б) Ако организацијата сака да користи алтернативни средства за усогласување, таа, пред да ги користи, му доставува на надлежниот орган целосен опис. Описот ги вклучува сите ревизии на прирачниците или постапките што може да бидат релевантни, како и објаснување што укажува на тоа како се постигнува усогласеност со оваа регулатива.

Организацијата може да ги користи тие алтернативни средства за усогласување со претходно одобрение од надлежниот орган.”;

(11) во точка 21.А.125А, насловот се заменува како што следува:

„**21.A.125A Издавање на писмо за согласност“**

(12) точка 21.А.125Б се заменува како што следува:

„**21.A.125Б Наоди и согледувања**

(а) По приемот на известувањето за наодите во согласност со точка 21.Б.125, носителот на писмо за согласност:

1. ги идентификува основната(ните) причина(и) и фактор(и) кои придонесуваат за неусогласеноста;

2. дефинира план на корективни мерки;

3. го покажува спроведувањето на корективните мерки на начин задоволителен за надлежниот орган.

(б) Дејствијата наведени во точка (а) се извршуваат во рокот договорен со тој надлежен орган во согласност со точка 21.Б.125.

(в) Согледувањата добиени во согласност со точка 21.Б.125(д) се земаат со соодветно внимание од страна на носителот на писмото за согласност. Организацијата ги евидентира одлуките донесени во однос на тие согледувања.”;

(13) точка 21.А.125В се заменува како што следува:

„**21.A.125В Времетраење и континуирана важност**

(а) Писмото за согласност се издава за ограничен временски период кој во секој случај не смее да надмине 1 година. Тој останува валиден под услов организацијата да ги исполни сите следни услови:

1. производната организација продолжува да се придржува кон применливите барања од овој анекс;

2. производствената организација или кој било од нејзините партнери, добавувачи или подизведувачи потврдува дека надлежниот орган може да спроведе истраги во согласност со точка 21.А.9;

3. производствената организација е во можност да му достави на надлежниот орган докази што покажуваат дека одржува задоволителна контрола на производството на производи, делови и уреди според писмото за согласност;

4. писмото за согласност не е повлечено од надлежниот орган според точка 21.Б.65, не е предадено од производствената организација и неговото времетраење не е истечено.

(б) По предавањето, повлекувањето или истекувањето, писмото за согласност се враќа на надлежниот орган.“;

(14) точка 21.А.126(б) се изменува како што следува:

(а) точка (5) се заменува со следново:

„5. материјалите и деловите кои се задржани поради отстапувања од проектен тип или производни спецификации, а кои треба да се земат предвид за вградување во готовиот производ, се подложни на одобрена процедура за техничка и производствена ревизија. Оние материјали и делови за кои е утврдено дека во таа постапка се сервисираат, соодветно се идентификуваат и им се врши повторна проверка доколку е потребно да се преработат или поправат. Материјалите и деловите што се отфрлени во таа постапка се означуваат и отстрануваат за да се осигури дека тие нема да се вградат во финалниот производ.“;

(б) се брише точка (6);

(15) точка 21.А.129 се изменува како што следува:

(а) насловот се заменува како што следува:

„**21.A.129 Обврски на производствената организација**”;

(б) точка (д) се заменува како што следува:

„(д) да се усогласи со Поддел А од овој оддел.“;

(в) се брише точка (ѓ);

(16) се вметнува следнава точка 21.А.134А:

„**21.A.134A Средства за усогласување**

(а) Организација може да користи какви било алтернативни средства за усогласување за да воспостави усогласеност со оваа регулатива.

(б) Ако организацијата сака да користи алтернативни средства за усогласување, таа, пред да ги користи, му доставува на надлежниот орган целосен опис. Описот ги вклучува сите ревизии на прирачниците или постапките што може да бидат релевантни, како и објаснување што укажува на тоа како се постигнува усогласеност со оваа регулатива.

Организацијата може да ги користи тие алтернативни средства за усогласување со претходно одобрение од надлежниот орган.“;

(17) во точка 21.А.135, насловот се заменува како што следува:

„**21.A.135 Издавање одобрение за производствена организација**“

(18) точка 21.А.139 се заменува како што следува.

„**21.A.139 Систем за управување со производството**

(а) Производната организација воспоставува, спроведува и одржува систем за управување со производството кој вклучува елемент за управување со безбедност и елемент за управување со квалитет, со јасно дефинирана одговорност и распределба на одговорноста низ целата организација.

(б) Системот за управување со производството:

1. одговара на големината на организацијата и на природата и сложеноста на нејзините активности, земајќи ги предвид опасностите и поврзаните ризици својствени за тие активности;

2. се воспоставува, спроведува и одржува под директна одговорност на единствен управител назначен согласно точка 21.А.145(в)(1).

(в) Како дел од елементот за управување со безбедноста на системот за управување со производството, производната организација:

1. воспоставува, спроведува и одржува безбедносна политика и соодветни поврзани безбедносни цели;

2. назначува клучен безбедносен персонал во согласност со точка 21.A.145(в)(2);

3. воспоставува, спроведува и одржува процес на управување со безбедносниот ризик за да ги идентификува безбедносните опасности кои произлегуваат од нејзините воздухопловни активности, ги оценува и управува со поврзаните ризици, вклучително и преземање активности за ублажување на ризиците и верификување на нивната ефикасност;

4. воспоставува, спроведува и одржува процес на гаранција за безбедност кој ги вклучува:

(i) мерењето и следењето на безбедносните изведби на организацијата;

(ii) управувањето со измените во согласност со точка 21.А.147;

(iii) принципите за континуирано подобрување на елементот за управување со безбедноста;

5. промовира безбедност во организацијата преку:

(i) обука и едукација;

(ii) комуникација;

6. воспоставува систем за пријавување на настан во согласност со точка 21.А.3А со цел да придонесе за континуирано подобрување на безбедноста.

(г) Како дел од елементот за управување со квалитетот на системот за управување со производството, производната организација:

1. осигурува дека секој производ, дел или уред произведен од организацијата или од нејзините партнери, или испорачан од или набавен преку договор за подизведба од надворешни страни, е во согласност со применливите податоци за проектирање и е во состојба за безбедно работење, со што се овозможува остварување на поставените привилегии утврдени во точка 21.А.163;

2. воспоставува, спроведува и одржува, како што е соодветно, во рамките на одобрувањето, контролни постапки за:

(i) издавање, одобрување или измена на документ;

(ii) ревизија и контрола на проценката на продавач и подизведувач;

(iii) потврдува дека влезните производи, делови, материјали и опрема, вклучително и испорачани елементи, нови или користени од купувачите на производи, се како што е наведено во применливите проектни податоци;

(iv) идентификација и следливост;

(v) производствени процеси;

(vi) инспекција и тестирање, вклучително и пробни летови за време на производство;

(vii) калибрирање на алатки, шаблони и опрема за тестирање;

(viii) контрола на неусогласени елементи;

(ix) координација на пловидбеноста со барателот или носителот на одобрението за проектирање;

(x) пополнување и чување на евиденцијата;

(xi) компетентноста и квалификациите на персоналот;

(xii) издавање на документи за пуштање во функција на пловидбеноста;

(xiii) ракување, складирање и пакување;

(xiv) ревизии на внатрешниот квалитет и корективни мерки што произлегуваат од тоа;

(xv) работа во рамките на условите за одобрување извршена на која било локација различна од одобрените објекти;

(xvi) работа извршена по завршувањето на производството, но пред испораката, за одржување на воздухопловот во состојба за безбедно работење;

(xvii) издавање на дозвола за летање и одобрување на придружните услови за лет;

3. вклучува посебни одредби во контролните постапки за сите критични делови.

(д) Производната организација воспоставува, како дел од системот за управување со производството, независна функција за следење за да ја потврди усогласеноста на организацијата со релевантните барања од овој анекс, како и усогласеноста и соодветноста на системот за управување со производството. Следењето вклучува повратни информации до лицето или групата на лица наведени во точка 21.A.145(в)(2) и до управителот наведен во точка 21.A.145(в)(1) за да се осигури, каде што е потребно, спроведувањето на корективни мерки.

(ѓ) Доколку производната организација поседува едно или повеќе дополнителни уверенија за организација во рамките на опсегот на Регулативата (ЕУ) 2018/1139, системот за управување со производството може да се интегрира со оној што се бара според тоа дополнително уверение или тие дополнителни уверенија.“;

(19) точка 21.А.143 се заменува како што следува:

(а) насловот се заменува со следново:

„**21.A.143 Прирачник за производствена организација**“;

(б) точка (а) се изменува како што следува:

(i) воведната фраза се заменува со следново:

„(а) Организацијата за производство воспоставува и одржува Прирачник на производствена организација (ППО) во кој, директно или преку упатувања, се обезбедени следните информации поврзани со системот за управување со производството како што е опишано во точка 21.А.139:“;

(ii) точка (11) се заменува со следново:

„11. опис на системот за управување со производството, политиката, процесите и постапките како што е предвидено во точка 21.А.139(в);“;

(iii) точка (12) се заменува со следново:

„12. список на надворешни страни наведени во точка 21.А.139(г)(1);“;

(в) точка (б) се заменува со следново:

„(б) Почетното издание на ППО го одобрува надлежниот орган.“;

(г) се додава следнава точка (в):

(в) ППО се изменува по потреба така што останува ажуриран опис на организацијата. Копиите од сите измени се доставуваат до надлежниот орган.“;

(20) точка 21.А.145 се заменува како што следува.

„**21.A.145 Ресурси**

Производната организација докажува дека:

(а) објектите, работните услови, опремата и алатките, процесите и придружните материјали, бројот и компетентноста на персоналот и општата организација се соодветни за извршување на своите обврски од точка 21.A.165;

(б) во однос на сите потребни податоци за пловидбеноста и заштитата на животната средина:

1. производствената организација ги поседува сите податоци што ѝ се потребни за да се утврди усогласеноста со применливите податоци за проектирањето. Таквите податоци може да потекнуваат од Агенцијата и од носителот или барателот на уверение за тип, уверение за тип со ограничување или одобрението за проектирање и може да вклучуваат какво било доделено изземање од барањата за заштита на животната средина;

2. производствената организација воспоставила постапка за да осигури дека податоците за пловидбеноста и заштитата на животната средина се правилно вградени во нејзините производствени податоци;

3. таквите податоци се ажурираат и му се достапни на целиот персонал на кој му е потребен пристап до таквите податоци за извршување на нивните должности;

(в) во однос на раководството и персоналот:

1. од страна на производствената организација е назначен одговорен управител со овластување да обезбеди дека, во рамките на организацијата, целото производство се изведува според бараните стандарди и дека производната организација е континуирано во согласност со барањата на системот за управување со производството наведени во точка 21.А.139 и податоците и постапките утврдени во ППО од точка 21.А.143;

2. лице или група на лица е/се назначено(и) од одговорниот управител за да се осигура дека организацијата е во согласност со барањата од овој анекс и дека се идентификувани, заедно со обемот на нивните овластувања; таквото лице или група на лица е одговорно пред одговорниот управител и има директен пристап до него. Лицето или групата на лица треба да имаат соодветно знаење, образование и искуство за извршување на нивните одговорности;

3. персоналот добил соодветно овластување на сите нивоа за да може да ги извршува своите доделени одговорности и дека постои целосна и ефективна координација во рамките на производната организација во однос на прашањата за пловидбеноста и податоците за заштита на животната средина;

(г) во однос на персоналот за сертификација овластен од производствената организација да ги потпишува документите издадени според точка 21.A.163 во рамките на условите за одобрување:

1. имаат соодветно знаење, искуство (вклучувајќи и други функции во организацијата) и искуство за извршување на нивните доделени одговорности;

2. им се доставуваат докази за обемот на нивното овластување.“;

(21) точка 21.А.147 се заменува како што следува:

„**21.A.147 Измени во системот за управување со производството**

По издавањето на уверение за одобрение на производствена организација, секоја измена во системот за управување со производството што е значајна за докажување на сообразност или пловидбеноста и карактеристиките за заштита на животната средина на производот, делот или уредот, е одобрена од надлежниот орган пред да се спроведе. Организацијата за производство поднесува барање за одобрување до надлежниот орган со кое докажува дека ќе продолжи да се усогласува со овој анекс.“;

(22) се брише точка 21.А.157;

(23) точка 21.А.158 се заменува со следново.

„**21.A.158 Наоди и согледувања**

(а) По приемот на известувањето за наодите во согласност со точка 21.Б.225, носителот на уверението за одобрение на производствената организација:

1. ги идентификува основната причина(и) и фактор(и) кои придонесуваат за неусогласеноста;

2. дефинира корективен акционен план;

3. покажува на надлежниот орган задоволителни докази за спроведување на корективните мерки.

(б) Дејствијата наведени во точка (а) се извршуваат во рокот договорен со тој надлежен орган во согласност со точка 21.Б.225.

(в) Согледувањата добиени во согласност со 21.Б.225(д) треба да бидат земени соодветно предвид од страна на носителот на уверението за одобрување на производствената организација. Организацијата ги евидентира одлуките донесени во однос на тие согледувања.“;

(24) точка 21.А.159 се заменува како што следува.

„**21.A.159 Времетраење и континуирана важност**

(а) Уверение за одобрение на производствена организација се издава на неограничен временски период. Тоа останува валидно под услов производната организација ги исполнува сите следни услови:

1. производната организација продолжува да ги исполнува применливите барања од Регулативата (ЕУ) 2018/1139 и нејзините делегирани акти и акти за спроведување;

2. на надлежниот орган му е дозволено од производната организација или од кој било од нејзините партнери, добавувачи или подизведувачи да ги изврши истрагите во согласност со точка 21.А.9;

3. производствената организација може да му достави на надлежниот орган докази што покажуваат дека одржува задоволителна контрола на производството на производи, делови и уреди според одобрението;

4. уверението за одобрение на производствената организација не било повлечено од страна на надлежниот орган според точка 21.Б.65 ниту било предадено од страна на производната организација.

(б) По предавање или повлекување, уверението за одобрение на производствената организација се враќа на надлежниот орган.“;

(25) точка 21.А.165 се изменува како што следува:

(а) точките од (г) до (ж) се заменуваат со следново:

„(г) обезбедува помош на носителот на уверение за тип или друго одобрение за проект во справувањето со какви било дејствија за континуирана пловидбеност што се поврзани со производите, деловите или уредите што се произведени;

(д) кога, според неговите услови за одобрување, носителот на одобрение на производствена организација има намера да издаде уверение за пуштање во употреба, пред да го издаде уверението, утврди дека секој завршен воздухоплов бил подложен на неопходно одржување и е во состојба за безбедно работење;

(ѓ) каде што е применливо, според привилегијата наведена во точка 21.A.163(д), ги одредува условите под кои може да се издаде дозвола за летање;

(е) каде што е применливо, според привилегијата наведена во точка 21.А.163(д), ја утврдува усогласеноста со точките 21.А.711(в) и (д) пред да му се издаде на воздухоплов дозвола за летање;

(ж) да се усогласи со Поддел А од овој оддел.“;

(б) се бришат точките (з), (ѕ) и (и);

(26) се брише точка 21.А.180;

(27) точка 21.А.181(а) се изменува како што следува:

(а) воведната фраза се заменува со следново:

„(а) Уверението за пловидбеност се издава на неограничен временски период. Тоа останува валидно под услов да се почитуваат сите следни услови:”;

(б) точка (1) се заменува со следново:

„1. воздухопловот продолжува да ги исполнува применливите барања за проект за тип и применливите барања за континуирана пловидбеност; и”;

(в) точка (4) се заменува со следново:

„4. уверението не е повлечено од страна на надлежниот орган според точка 21.Б.65, или предаден од носителот на уверението.“;

(28) се брише точка 21.А.210;

(29) точка 21.А.211(а) се изменува како што следува:

(а) воведната фраза се заменува со следново:

„(а) Уверението за бучава се издава на неограничен временски период. Тоа останува валидно под услов да се почитуваат сите следни услови:”;

(б) точка (а)(1) се изменува со следново:

„1. воздухопловот продолжува да ги исполнува применливите барања за проект за тип и барањата за континуирана пловидбеност; и“;

(в) точка (4) се заменува како што следува:

„(4) уверението не е повлечено од страна на надлежниот орган според точка 21.Б.65, или предадено од носителот на уверението.“;

(30) точка 21.А.239 се заменува како што следува:

„**21.A.239 Систем за проектно управување**

(а) Проектантската организација воспоставува, спроведува и одржува систем за проектно управување кој вклучува елемент за управување со безбедноста и елемент за осигурување на проектирањето со јасно дефинирана одговорност и линии на одговорност низ целата организација.

(б) Системот за проектно управување треба:

1. одговара на големината на организацијата и на природата и сложеноста на нејзините активности, земајќи ги предвид опасностите и поврзаните ризици својствени за тие активности;

2. да се воспостави, спроведува и одржува под одговорност на еден управител назначен согласно точка 21.А.245(а).

(в) Како дел од елементот за управување со безбедноста на системот за проектно управување, проектантската организација:

1. воспоставува, спроведува и одржува безбедносна политика и соодветните поврзани безбедносни цели;

2. назначува клучен безбедносен персонал во согласност со точка 21.A.245(б);

3. воспоставува, спроведува и одржува процес на управување со безбедносниот ризик кој вклучува идентификација на опасностите за безбедноста на воздухопловството предизвикани од неговите активности, нивна евалуација и управување со поврзаните ризици, вклучувајќи преземање активности за ублажување на ризиците и потврдување на нивната ефикасност;

4. воспоставува, спроведува и одржува процес на гаранција за безбедност кој вклучува:

(з) мерење и следење на безбедносните перформанси на организацијата;

(ii) управување со измените во согласност со точките 21.A.243(в) и 21.A.247;

(iii) принципите за континуирано подобрување на елементот за управување со безбедноста;

5. промовирање на безбедноста во организацијата преку:

(i) обука и образование;

(ii) комуникација;

6. воспоставува систем за пријавување на настан во согласност со точка 21.А.3А со цел да придонесе за континуирано подобрување на безбедноста.

(г) Како дел од елементот за осигурување на проектирањето на системот за проектно управување, проектантската организација:

1. воспоставува, спроведува и одржува систем за контрола и надзор на проектирањето, и на измените и поправките на проектирањето, на производите, деловите и уредите опфатени со условите за одобрување; тој систем:

(i) вклучува функција за пловидбеност одговорна за обезбедување дека проектирањето на производите, деловите и уредите, или измените и поправките на проектирањето, се усогласени со важечката основа за сертификација на типот, применливата основа за сертификација на податоци за оперативна соодветност и барањата за заштита на животната средина;

(ii) осигурува дека проектантската организација правилно ги извршува своите одговорности во согласност со овој анекс и со условите за одобрување издадени според точка 21.A.251;

2. воспоставува, спроведува и одржува независна верификациона функција врз основа на која преоктантската организација демонстрира усогласеност со применливите барања за пловидбеност, податоците за оперативната соодветност и за заштита на животната средина;

3. го наведува начинот на кој системот за проектно управување ја зема предвид прифатливоста на деловите или уредите што се проектирани или задачите што ги извршуваат неговите партнери или подизведувачи според методите што се предмет на писмени постапки.

(д) Проектантската организација воспоставува, како дел од системот за проектно управување, независна функција за следење за да ја потврди усогласеноста на организацијата со релевантните барања од овој анекс, како и усогласеноста и соодветноста на системот за проектно управување. Следењето вклучува повратни информации до лицето или групата на лица наведени во точка 21.A.245(б) и до управителот наведен во точка 21.A.245(a) за да се обезбеди, каде што е потребно, спроведување на корективни мерки.

(ѓ) Доколку проектантската организација поседува еден или повеќе дополнителни уверенија за организација во рамките на Регулативата (ЕУ) 2018/1139, системот за проектно управување може да се интегрира со оној што се бара според дополнителните уверенија.“;

(31) точка 21.А.243 се изменува како што следува.

„**21.A.243 Прирачник**

(а) Како дел од системот за проектно управување, проектантската организација изготвува и ѝ доставува на Агенцијата прирачник кој ја опишува, директно или со вкрстено упатување, организацијата, нејзините релевантни политики, процеси и постапки, видот на проектната работа и категориите на производи, делови и уреди за кои проектантската организација поседува одобрение за проектна организација, како што е идентификувано во условите за одобрение издадени во согласност со точка 21.A.251 и, каде што е релевантно, интерфејсите со и контролата на нејзините партнери или подизведувачи.

Доколку треба да се спроведат тестови за летање, прирачник за операции за пробни летови кој ги дефинира политиките и постапките на организацијата во врска со тестовите за летање, исто така, се изготвува и доставува до Агенцијата. Прирачникот за операции за пробни летови треба да содржи:

1. опис на процесите на организацијата за тестови за летање, вклучително и нејзиното вклучување во процесот за издавање дозвола за летање;

2. Политика за екипаж, вклучувајќи го составот, компетентноста, актуленост на искустовото и ограничувањата за времето на лет, во согласност со Додаток XII, каде што е применливо;

3. постапки за превоз на лица различни од членовите на екипажот и за обука за пробни летови, каде што е применливо;

4. политика за управување со ризикот и безбедноста и придружните методологии;

5. постапки за идентификување на инструментите и опремата што треба да се носат во воздухопловот;

6. список на документи што треба да се подготват за тестот за летање.

(б) Кога некои делови или уреди или какви било измени на производите се проектирани од партнерски организации или подизведувачи, прирачникот треба да содржи изјава за тоа како проектантската организација е способна да демонстрира усогласеност, за сите делови и уреди во согласност со точка 21.A.239(г)(2), и содржи, директно или со вкрстено упатување, описи и информации за проектните активности и организацијата на тие партнерски организации или подизведувачи, колку што е потребно за да се утврди изјавата.

(в) Прирачникот се изменува по потреба за да остане ажуриран опис на организацијата, а копии од измените се доставуваат до Агенцијата.

(г) Организацијата за проектирање воспоставува и одржува изјава за квалификациите и искуството на раководниот персонал и на другите лица во организацијата кои се одговорни за донесување одлуки кои влијаат на пловидбеноста, податоците за оперативната соодветност и прашањата за заштита на животната средина. Таа изјава ја доставува до надлежниот орган “;

(32) точка 21.А.245 се изменува како што следува.

„**21.A.245 Ресурси**

(а) Организацијата назначува управител на проектантска организација со овластување да обезбеди дека, во рамките на организацијата, сите проектантски активности се изведуваат според бараните стандарди и дека проектантската организација е постојано во согласност со барањата на системот за проектно управување наведени во точка 21.А.239 и постапките наведени во прирачникот од точка 21.А.243.

(б) Раководителот на проектантската организација го назначува и одредува степенот на овластување на: 1. раководител на функцијата за пловидбеност;

2. раководител на функцијата независно следење;

3. во зависност од големината на организацијата и природата и сложеноста на нејзините активности, кое било друго лице или група на лица од кои се бара да обезбедат дека организацијата ги исполнува барањата од овој анекс.

(в) По отстапување од точка 21.A.245(б)(1), функцијата на пловидбеност наведена во точка 21.A.239(г)(1)(i) може да се врши под директен надзор на управителот на проектантскана организација во еден од следниве случаи:

1. каде што обемот на активностите на/на работата на проектантската организација, како што е идентификуван во условите за одобрение издадени согласно точка 21.A.251, е ограничен на мали измени и/или мали поправки;

2. за ограничен временски период кога проектантската организација нема номиниран раководител на функцијата на пловидбеност и вршењето на таа функција под директен надзор на управителот на проектната организација е пропорционално на опсегот и нивото на активностите на организацијата.

(г) Лицето или групата на лица номинирани во согласност со точка (б):

1. одговара пред управителот на проектантската организација и има директен пристап до него;

2. имаат соодветно знаење, образование и искуство за извршување на своите одговорности.

(д) Организацијата за проектирање обезбедува дека:

1. персоналот во сите технички одделенија е во доволен број и искуство и добил соодветно овластување да може да ги извршува своите доделени одговорности и капацитетите, опремата и сместувањето што се соодветни за да му овозможат на персоналот да ги исполни барањата во однос на пловидбеноста, податоците за оперативната соодветност и заштитата на животната средина во однос на производот;

2. постои целосна и ефикасна координација помеѓу одделенијата и во рамките на одделенијата во однос на прашањата за пловидбеноста, податоците за оперативната соодветност и заштитата на животната средина.“;

(33) точка 21.А.247 се изменува како што следува.

„**21.A.247 Измени во системот за проектно управување**

По издавањето на одобрение за проектантска организација, секоја измена на системот за проектно управување што е значајна за докажување на усогласеност или за пловидбеноста, оперативната соодветност и заштитата на животната средина на производот, делот или уредот се одобрува од Агенцијата пред да се спроведе. Организацијата за проектирање поднесува до Агенцијата барање за одобрување со кое се докажува, врз основа на предложените измени на прирачникот, дека ќе продолжи да се усогласува со овој анекс.“;

(34) се брише точка 21.А.257;

(35) точка 21.А.258 се изменува како што следува.

„**21.A.258 Наоди и согледувања**

(а) По приемот на известувањето за наодите во согласност со точка 21.Б.433, носителот на одобрението за проектантскана организација:

1. ја идентификува основната причина(и) и фактор(и) кои придонесуваат за неусогласеноста;

2. воспоставува корективен акциски план;

3. го демонстрира спроведувањето на корективните мерки на начин задоволителен за Агенцијата.

(б) Дејствијата од точка (а) се вршат во рокот договорен од Агенцијата во согласност со точка 21.Б.433.

(в) Согледувањата добиени во согласност со точка 21.Б.433(д) треба да бидат земени со соодветно внимание од страна на носителот на одобрението за проектантскаа организација. Организацијата ги евидентира одлуките донесени во однос на тие согледувања.“;

(36) точка 21.А.259 се изменува како што следува.

„**21.A.259 Времетраење и континуирана важност**

(а) Одобрението за проектантска организација се издава на неограничен временски период. Тоа останува валидно под услов проектантска организација да ги исполни сите следни услови:

1. проектантската организација продолжува да се усогласува со Регулативата (ЕУ) 2018/1139 и нејзините делегирани акти и акти за спроведување; имајќи ги предвид одредбите од точка 21.Б.433 на овој прилог во врска со постапувањето со наодите;

2. носителот на одобрението за проектантска организација или кој било од неговите партнери или подизведувачи признава дека надлежниот орган може да спроведе истраги во согласност со точка 21.А.9;

3. проектантската организација е во состојба да и достави на Агенцијата докази кои покажуваат дека системот за проектно управување на организацијата одржува задоволителна контрола и надзор на проектирањето на производите, поправките и измените на истите според одобрението;

4. Уверението не е повлечено од страна на Агенцијата според точка 21.Б.65 или не е предадено од страна на проектантската организација.

(б) По предавањето или повлекувањето, уверението се враќа на Агенцијата.“;

(37) во точка 21.А.263(в), воведната фраза се заменува како што следува:

„(в) Носителот на одобрение за проектантска организација има право, во рамките на опсегот на нејзините услови за одобрување издадени според точка 21.A.251 и според соодветните постапки на системот за проектно управување:“;

(38) точка 21.А.265 се изменува како што следува.

(а) точка (в) се заменува како што следува:

„(в) да утврди дека проектирањето на производите, или измените или поправките на истите, е во согласност со применливата основа за сертификација на типот, основата за сертификација на податоци за оперативна соодветност и барањата за заштита на животната средина и нема небезбедни карактеристики;“;

(б) точка (ж) се заменува како што следува:

„(ж) назначи податоци и информации издадени под овластување на одобрената проектантска организација во рамките на нејзините услови за одобрување како што е утврдено од Агенцијата со следнава изјава: „Техничката содржина на овој документ е одобрена под надлежност на DOA уп. EASA. 21J.[XXXX]“;'

(в) се вметнува следнава точка (i):

„(i) се усогласува со Поддел А од овој оддел.“;

(39) точка 21.А.451 се изменува како што следува.

(а) точка (а)(1)(i) се заменува како што следува:

„(i) утврдени во точките 21.A.3A, 21.A.3B, 21.A.4, 21.A.5, 21.A.6, 21.A.7, 21.A.9, 21.А.439, 21.А.441 и 21.А.443;”;

(б) точка (б)(1) се заменува како што следува:

„1. ги преземаат обврските утврдени во точките 21.А.4, 21.А.5 и 21.А.7;“;

(40) во точка 21.А.604, точка (а) се заменува како што следува:

„(а) по пат на отстапување од точките 21.А.9, 21.А.603, 21.А.610 и 21.А.621, се применуваат следните точки: точки 21.А.15, 21.А.20, 21.А.21, 21.А.31, 21.А.33, 21.А.44, 21.А.47, 21.Б.75 и 21.Б.80. Меѓутоа, ЕТСО овластувањето се издава во согласност со точка 21.A.606 наместо уверението за тип;”;

(41) точка 21.А.609 се изменува како што следува:

(а) точка (б) се заменува како што следува:

„(б) подготвува и одржува, за секој модел на секој елемент за кој е издадено ЕТСО овластување, ажуриран сет на целосни технички податоци и записи во согласност со точка 21.А.5;“;

(б) точка (ѓ) се заменува како што следува:

„(ѓ) да се усогласат со точките 21.A.3A, 21.A.3B, 21.A.4 и 21.A.9;“;

(42) се брише точка 21.А.615;

(43) точка 21.А.619 се изменува како што следува:

„**21.A.619 Времетраење и континуирана важност**

(а) ЕТСО овластување се издава на неограничен временски период. Тоа останува валидно под услов да се почитуваат сите следни услови:

1. барателот продолжува да ги почитува поставените услови кога е одобрено ЕТСО овластувањето;

2. носителот на ЕТСО овластување продолжува да ги исполнува обврските наведени во точка 21.A.609;

3. носителот на овластувањето ЕТСО или кој било од неговите партнери, добавувачи или подизведувачи потврдува дека надлежниот орган може да спроведе истраги во согласност со точка 21.A.9;

4. докажано е дека членот ЕТСО не предизвикува неприфатливи опасности при употреба;

5. ЕТСО овластувањето не е повлечено од страна на Агенцијата според точка 21.Б.65, ниту предадено од неговиот носител.

(б) По предавање или повлекување, овластувањето ЕТСО ѝ се враќа на Агенцијата.“;

(44) се брише точка 21.А.705;

(45) во точка 21.А.711, насловот се заменува како што следува:

„**21.A.711 Издавање на дозвола за летање“;**

(46) се брише точка 21.А.721;

(47) во точка 21.А.723, точка (а) се заменува како што следува:

„(а) Дозволата за летање се издава за максимален период од 12 месеци и останува валидна под услов да се почитуваат сите следниве услови:

1. организацијата продолжува да ги исполнува условите и ограничувањата поврзани со дозволата за летање како што е наведено во точка 21.A.711(д);

2. носителот или кој било од неговите партнери, добавувачи или подизведувачи потврдува дека надлежниот орган може да спроведе истраги во согласност со точка 21.А.9;

3. дозволата за летање не е повлечена од страна на надлежниот орган според точка 21.Б.65, или предадена од нејзиниот носител;

4. воздухопловот останува во истиот регистар.“;

(48) се брише точка 21.А.729;

(49) во точка 21.Б.103, насловот се заменува како што следува:

„**21.Б.103 Издавање уверение за тип или уверение за тип со ограничување“;**

(50) во точка 21.Б.107, насловот се заменува како што следува:

„**21.Б.107 Издавање одобрение за измена на уверение за тип“;**

(51) во точка 21.Б.111, насловот се заменува како што следува

„**21.Б.111 Издавање на дополнително уверение за тип“;**

(52) се брише точка 21.Б.150;

(53) се брише точка 21.Б.260;

(54) во точка 21.Б.425, насловот се заменува како што следува:

„**21.Б.425 Издавање уверенија за бучава“;**

(55) во точка 21.Б.453, насловот се заменува како што следува

„**21.Б.453 Издавање одобрение за проект за поправка“;**

(56) се бришат точките 21.Б.430 и 21.Б.445;

(57) во Оддел Б, Поддел Ѕ се заменува како што следува::

„**ПОДДЕЛ Ѕ – ОДОБРУВАЊЕ НА ПРОЕКТАНТСКА ОРГАНИЗАЦИЈА**

**21.Б.430 Постапка за почетна сертификација**

(а) По добивањето на барањето за првично издавање одобрение за проектантска организација, надлежниот орган ја потврдува усогласеноста на барателот со применливите барања,

(б) Се свикува состанок со управителот на проектантската организација најмалку еднаш во текот на истрагата за првично сертифицирање за да се осигури дека ова лице ја разбира својата улога и одговорност.

(в) Надлежниот орган ги евидентира сите издадени наоди, дејствија за затворање, како и препораки за издавање одобрение на проектантската организација.

(г) Надлежниот орган написмено му ги потврдува на барателот сите наоди изведени за време на верификацијата. За првичната сертификација, сите наоди мора да се коригираат на начин задоволителен за надлежниот орган пред да може да се издаде одобрение за проектантската организација.

(д) Надлежниот орган, откако утврдува дека барателот ги исполнува применливите барања, издава одобрение за проектантската организација.

(ѓ) Референтниот број на уверението се вклучува во одобрението на проектантската организација на начин определен од Агенцијата.

(е) Уверението се издава на неограничен временски период. Привилегиите и опсегот на активностите што се одобрени да ги врши проектантската организација, вклучувајќи ги и сите ограничувања, како што е применливо, се наведуваат во условите за одобрување приложени кон одобрението на проектантската организација.

**21.Б.431 Начела на надзор**

Надлежниот орган проверува дали сертифицираните организации продолжуваат да се усогласуваат со применливите барања

(а) Верификацијата:

1. е поддржана со документација специфично наменета да му обезбеди насоки на персоналот одговорен за надзор за извршување на нивните функции;

2. им ги обезбедува на засегнатите организации резултатите од надзорните активности;

3. се заснова на проценки, ревизии, инспекции и, доколку е потребно, ненајавени инспекции;

4. му ги обезбедува на надлежниот орган потребните докази во случај да се бара понатамошно дејство, вклучувајќи ги и мерките предвидени во точка 21.Б.433.

(б) Надлежниот орган го утврдува опсегот на надзорот наведен во точка (а) земајќи ги предвид резултатите од минатите надзорни активности и безбедносните приоритети.

(в) Надлежниот орган ги собира и обработува сите информации за кои смета дека се неопходни за вршење надзорни активности.

**21.Б.432 Програма за надзор**

(а) Надлежниот орган воспоставува и одржува програма за надзор која ги опфаќа активностите за надзор потребни за усогласување со точка 21.Б.431(а).

(б) Програмата за надзор ја зема предвид специфичната природа на организацијата, сложеноста на нејзините активности, резултатите од претходните активности за сертификација или надзор, или и двете, и се заснова на проценка на поврзаните ризици. Во рамките на секој циклус на планирање на надзорот, таа вклучува:

1. проценки, ревизии и инспекции, вклучувајќи, каде што е соодветно:

(i) проценки на системот за управување и ревизии на процесите;

(ii) ревизии на производи на релевантен примерок од проектирањето и сертификацијата на производите, деловите и уредите кои се во опсегот на работа на организацијата;

(iii) земање урнеци од извршената работа;

(iv) ненајавени инспекции;

2. состаноци свикани помеѓу управителот на проектантската организација и надлежниот орган за да се осигури дека двете страни се информирани за сите значајни прашања.

(в) Циклусот на планирање на надзорот не надминува 24 месеци.

(г) И покрај точка (в), циклусот на планирање на надзорот може да се продолжи на 36 месеци доколку надлежниот орган утврди дека во текот на претходните 24 месеци:

1. организацијата покажала дека може ефикасно да ги идентификува опасностите за безбедноста на воздухопловството и да управува со поврзаните ризици;

2. организацијата континуирано покажува усогласеност со точка 21.A.247 и има целосна контрола врз сите измени во системот за проектно управување;

3. не се издадени наоди од ниво 1;

4. сите корективни мерки се спроведени во временскиот период прифатен или продолжен од надлежниот орган како што е предвидено во точка 21.Б.433(г).

И покрај точка (в), циклусот на планирање на надзорот може дополнително да се продолжи до максимум 48 месеци доколку, покрај условите утврдени во точките (г) (1) до (г) (4), организацијата воспоставува, а надлежниот орган одобрува ефективен континуиран систем за известување до надлежниот орган за безбедносните перформанси и усогласеноста со регулативата на самата организација.

(д) Циклусот на планирање на надзорот може да се намали ако има докази дека безбедносните перформанси на организацијата се намалени.

(ѓ) Надзорната програма вклучува евиденција за датумите кога треба да се направат проценките, ревизиите, инспекциите и состаноците и кога ефикасно се извршени проценките, ревизиите, инспекциите и состаноците.

(е) По завршувањето на секој циклус на планирање на надзорот, надлежниот орган издава извештај за препораки за продолжување на одобрението, што ги одразува резултатите од надзорот.

**21.Б.433 Наоди и корективни мерки; согледувања**

(а) Надлежниот орган воспоставува систем за анализа на наодите за нивното безбедносно значење.

(б) Наодот од ниво 1 го издава надлежниот орган кога ќе се открие неусогласеност со применливите барања од Регулативата (ЕУ) 2018/1139 и нејзините делегирани акти и акти за спроведување, со постапките и прирачниците на организацијата, или со уверението на проектантската организација вклучувајќи ги условите за одобрување, што може да доведе до неконтролирани неусогласености и до потенцијална небезбедна состојба.

Наодите од ниво 1, исто така, вклучуваат:

1. каков било неуспех да му се даде пристап на надлежниот орган до објектите на организацијата наведени во точка 21.А.9 во текот на нормалното работно време и по две писмени барања;

2. добивање одобрение за проектантската организација или одржување на неговата важност со фалсификување на доставените документарни докази;

3. каков било доказ за несоодветна пракса или лажна употреба на одобрението од проектантска организација;

4. неназначување управител на проектантската организација согласно точка 21.А.245(а).

(в) Наодот од ниво 2 го издава надлежниот орган кога ќе се открие каква било неусогласеност со применливите барања од Регулативата (ЕУ) 2018/1139 и нејзините делегирани акти и акти за спроведување, со постапките и прирачниците на организацијата, или со уверението вклучувајќи ги условите за одобрување, која не е класифицирана како наод од ниво 1.

(г) Кога наодот е откриен за време на надзорот или на кој било друг начин, надлежниот орган, без да е во спротивност со какви било дополнителни дејствија што се бараат со Регулативата (ЕУ) 2018/1139 и нејзините делегирани акти и акти за спроведување, писмено го соопштува наодот до организација и бара корективни мерки за решавање на идентификуваната(ите) неусогласеност(и). Кога наодот од ниво 1 директно се однесува на производ, надлежниот орган го информира надлежниот орган на земјата членка во која е регистриран воздухопловот.

1. Доколку има наоди од ниво 1, надлежниот орган:

(i) ѝ доделува на организацијата период за спроведување на корективни мерки што е соодветен на природата на наодот и кој во секој случај не треба да биде подолг од 21 работен ден. Тој период започнува од датумот на писменото доставување на наодот до организацијата со ко се бара спроведување на корективни мерки за решавање на идентификуваната(ите) неусогласеност(и);

(ii) го проценува планот за корективна мерка и планот за спроведување предложени од организацијата, и ако заклучи дека тие се доволни за да се решат неусогласеноста(и), ги прифаќа;

(iii) ако организацијата не поднесе прифатлив план за корективни мерки, или не ги изврши корективните мерки во временскиот период прифатен од надлежниот орган, презема итни и соодветни мерки за да ги забрани или ограничи активностите на предметната организација и, доколку е соодветно, презема активности за да го повлече одобрението на проектантската организација или да го ограничи или суспендира целосно или делумно, во зависност од степенот на наодот од ниво 1, додека организацијата не преземе успешна корективна мерка.

2. Доколку има наоди од ниво 2, надлежниот орган:

(i) ѝ доделува на организацијата период на спроведување на корективни мерки што е соодветен на природата на наодот и кој во секој случај првично не треба да биде подолг од 3 месеци. Тој период започнува од датумот на писмената комуникација на наодот со кој се бара корективна мерка. На крајот од овој период, и во зависност од природата на наодот, надлежниот орган може да го продолжи периодот од 3 месеци под услов план за корективни мерки да е одобрен од страна на надлежниот орган;

(ii) ги проценува корективните мерки и планот за спроведување предложени од организацијата, и ако заклучи дека тие се доволни за да се реши неусогласеноста(ите), ги прифаќа;

(iii) ако организацијата не поднесе прифатлив план за корективни мерки или не ги изврши корективните мерки во временскиот период прифатен или продолжен од надлежниот орган, наодот се подигнува на ниво 1 и се презема дејство како што е пропишано во точка (г) (1).

(д) Надлежниот орган може да издаде согледувања за кој било од следниве случаи кои не бараат наоди од ниво 1 или ниво 2:

1. за кој било елемент чие работење е оценето како неефективно;

2. кога е идентификувано дека елементот има потенцијал да предизвика неусогласеност според точките (б) или (в);

3. кога предлозите или подобрувањата се од интерес за севкупните безбедносни перформанси на организацијата.

Согледувањата издадени според оваа точка се доставуваат во писмена форма до организацијата и се евидентираат од надлежниот орган.

**21.Б.435 Измени во системот за проектно управување**

(а) По добивањето на барање за значителна измена на системот за проектно управување, надлежниот орган ја потврдува усогласеноста на организацијата со применливите барања од Регулативата (ЕУ) 2018/1139 и нејзините делегирани акти и акти за спроведување, пред да го издаде одобрението.

(б) Надлежниот орган ги утврдува условите под кои организацијата може да работи за време на измената, освен ако надлежниот орган не утврди дека одобрението на проектантската организација треба да биде суспендирано.

(в) Кога ќе се увери дека организацијата ги исполнува применливите барања од Регулативата (ЕУ) 2018/1139 и нејзините делегирани акти и акти за спроведување, надлежниот орган ја одобрува измената.

(г) Без да е во спротивност со какви било дополнителни мерки за спроведување, доколку организацијата спроведе значителна измена во системот за проектно управување без да добие одобрение од надлежниот орган во согласност со точка (в), надлежниот орган ја разгледува потребата за суспендирање, ограничување или повлекување на уверението на организацијата.

(д) За незначителни измени на системот за проектно управување, надлежниот орган го вклучува прегледот на таквите измени во неговиот континуиран надзор во согласност со принципите наведени во точка 21.Б.431. Доколку се утврди каква било неусогласеност, надлежниот орган ја известува организацијата, бара дополнителни измени и постапува во согласност со точка 21.Б.433.“;

(58) во точка 21.Б.453, насловот се заменува како што следува

„**21.Б.453 Издавање одобрение за проект за поправка”;**

(59) во точка 21.Б.480, насловот се заменува како што следува:

„**21.Б.480 Издавање ЕТСО овластување”;**

(60) Додатокот VIII се заменува како што следува:

„Додаток VIII

**Изјава за сообразност на воздухопловот – Образец 52 на EASA**

|  |
| --- |
| **ИЗЈАВА ЗА СООДВЕТНОСТ НА воздухоплов** |
| 1. Земја на производство | 2. [ЗЕМЈА ЧЛЕНКА] ([[7]](#footnote-7)) Членка на Европската Унија ([[8]](#footnote-8)) | 3. Реф. бр. на изјава: |
| 4. Организација |
| 5. Тип на воздухоплов | 6. Реф. бр. на уверение за тип: |
| 7. Регистрација или ознака на воздухоплов | 8. Идентификациски број на производствена организација: |
| 9. Детали за моторот/елисата ([[9]](#footnote-9)) |
| 10. Измени и/или сервисни билтени (3) |
| 11. Директиви за пловидбеност |
| 12. Концесии |
| 13. Исклучоци, откажувања или отстапувања (3) |
| 14. Забелешки |
| 15. Уверение за пловидбеност |
| 16. Дополнителни барања |
| 17. Изјава за сообразностСо ова се потврдува дека воздухопловот е целосно усогласен со проектот за кој е издадено уверение за тип и со елементите во полињата 9, 10, 11, 12 и 13.Воздухопловот е во состојба за безбедно работење.Воздухопловот го задоволи тестирањето во лет. |
| 18. Потпишан | 19. Име | 20. Датум (д/м/г) |
| 21. Упатување на одобрението на производствена организација |

**Образец EASA 52 – издание 3**

**Упатства за употреба на** „**Изјава за сообразност на воздухопловот – Образец 52 на EASA“**

1. ЦЕЛ И ОПСЕГ

1.1. Употребата на изјавата за сообразност на воздухопловот издадена од производствена организација која произведува според Дел 21 Оддел А Поддел Ѓ е опишана во точка 21.А.130 и во поврзаните прифатливи средства за усогласување (AMC).

1.2. Целта на изјавата за сообразност на воздухопловот (образец EASA 52) издадена според Дел 21, Оддел А Поддел Е е да му овозможи на носителот на соодветното уверение за одобрување на производствена организација да ја искористи привилегијата да добие индивидуално одобрение за пловидбеност на воздухопловот и, доколку се бара, одобрение за бучава од надлежниот орган на земјата членка на регистрација.

2. ОПШТО

2.1. Изјавата за усогласеност мора да биде во согласност со моделот, вклучувајќи ги броевите на полињата и локацијата на секој блок. Меѓутоа, големината на секој поле може да се изменува за да одговара на индивидуалното барање, но не до степен што би ја направил изјавата за сообразност непрепознатлива. Доколку се сомневате, консултирајте се со надлежниот орган.

2.2. Изјавата за усогласеност мора да биде или претходно отпечатена или генерирана од компјутер, но во секој случај, печатењето на линии и знаци мора да биде јасно и читливо. Дозволена е претходно печатена формулација во согласност со приложениот модел, но не се дозволени други изјави за сертификација.

2.3. Пополнувањето на изјавата може да биде или машинско/компјутерско печатено или рачно напишано, користејќи големи букви за да се овозможи лесно читање. Англискиот, и онаму каде што е релевантно, еден или повеќе од официјалните јазици на земјата членка издавач се прифатливи.

2.4. Одобрената производствена организација задржува копија од изјавата и сите прилози на кои се упатува во неа.

3. ПОПОЛНУВАЊЕ НА ИЗЈАВАТА ЗА СООДВЕТНОСТ ОД ИЗДАВАЧОТ

3.1. Мора да има запис во сите полиња за документот да се претвори во валидна изјава.

3.2. Изјава за сообразност не може да се издаде до надлежниот орган на земјата членка на регистрација освен ако проектирањето на воздухопловот и неговите инсталирани производи не се одобрени.

3.3. Информациите што се бараат во полињата 9, 10, 11, 12, 13 и 14 може да бидат со упатување на посебни идентификувани документи што се чуваат во датотека од производната организација, освен ако надлежниот орган не договори поинаку.

3.4. Оваа изјава за сообразност не е наменета да ги вклучи оние елементи на опрема што може да се бара да се вградат за да се задоволат важечките оперативни правила. Сепак, некои од тие поединечни елементи може да бидат вклучени во полето 10 или во одобрениот проект за тип. Затоа, операторите се потсетуваат на нивната одговорност да обезбедат усогласеност со применливите оперативни правила за нивните кокретни операции.

*Поле* 1 Внесете го името на земјата на производство.

*Поле* 2 Надлежниот орган кој ја издава изјавата за сообразност под негова надлежност.

*Поле* 3 Единствен сериски број мора да биде претходно отпечатен во ова поле со цел контрола на исказот и следливост. Исклучок е во случај на компјутерски генериран документ: бројот не мора да се печати претходно каде што компјутерот е програмиран да произведува и печати единствен број.

*Поле* 4 Целосното име и адресата на локацијата на организацијата што ја издава изјавата. Ова поле може да биде претходно отпечатено. Логоа, итн., се дозволени доколку логото, итн., може да го собере во полето.

*Поле* 5 Тип на воздухоплов во целост како што е наведено во уверението за тип и неговиот придружен лист со податоци.

*Поле* 6 Референтни броеви на уверението за тип и издание за предметниот воздухоплов.

*Поле* 7 Ако воздухопловот е регистриран, тогаш оваа ознака е регистрациската ознака. Ако воздухопловот не е регистриран, тогаш ова е ознаката што е прифатена од надлежниот орган на земјата членка и, доколку е применливо, од надлежниот орган на трета земја.

*Поле* 8 Идентификацискиот број доделен од производствената организација за контрола и следливост и цели за поддршка на производот. Ова понекогаш се нарекува „сериски број на производствена организација“ или „број на конструктор“.

*Поле* 9 Типот на моторот и типот(вите) на елисата во целост како што е наведено во релевантното уверение за тип и поврзаната листа со податоци. Мора да се наведат и идентификацискиот број на нивната производна организација и поврзаната локација.

*Поле* 10 Одобрени измени во проектирањето на дефиницијата на воздухопловот.

*Поле* 11 Список на сите применливи директиви за пловидбеност (или еквивалентни) и изјава за усогласеност, заедно со опис на методот на усогласеност на предметниот поединечен воздухоплов, вклучувајќи производи и инсталирани делови, уреди и опрема. Мора да се наведе секое идно време на барање за усогласеност.

*Поле* 12 Одобрени ненамерни отстапувања од одобрениот проект на тип, понекогаш наречени „отстапки“, „дивергенции“ или „неусогласености“.

*Поле* 13 Овде може да бидат вклучени само договорени исклучоци, откажувања или отстапувања.

*Поле* 14 Забелешки. Секоја изјава, информација, конкретни податоци или ограничувања што може да влијаат на пловидбеноста на предметниот воздухоплов. Доколку нема такви информации или податоци, наведете „НЕМА“.

*Поле* 15 Внесете „уверение за пловидбеност“ или „уверение за тип со ограничување за пловидбеност“, како што се бара.

*Поле* 16 Во ова поле мора да се забележат дополнителни барања како што се оние што ги известува земјата увозник.

*Поле* 17 Валидноста на изјавата за сообразност е предмет на целосно пополнување на сите полиња на образецот. Копија од извештајот за пробниот лет, заедно со евидентираните дефекти и детали за поправка, мора да се чува во датотека од страна на носителот на уверението за одобрение на производната организација. Извештајот мора да биде потпишан како задоволителен од соодветниот персонал за издавање уверенија и член на летачкиот екипаж, на пример тест-пилот или инженер за пробниот лет. Извршените пробни летови се оние дефинирани под контрола на елементот за управување со квалитетот на производниот систем, како што е утврдено во точка 21.A.139, особено точка 21.A.139(г)(1)(vi), за да се обезбеди дека воздухопловот е во согласност со применливите податоци за проектирањето и е во состојба за безбедно работење.

Списокот на елементи обезбедени (или достапни) за да се задоволат аспектите на оваа изјава кои се однесуваат на безбедното работење на воздухопловот мора да се чува во датотека од страна на носителот на уверението за одобрение на производната организација.

*Поле* 18 Изјавата за сообразност може да биде потпишана од лицето кое е овластено да го стори тоа од страна на носител на одобрение за производство во согласност со точка 21.А.145(г). Не смее да се користи потпис со печат (гумен печат).

*Поле* 19 Името на лицето кое ја потпишува изјавата мора да биде напишано или отпечатено во читлива форма.

*Поле* 20 Мора да се наведе датумот на кој е потпишана изјавата за сообразност.

Поле 21 Мора да се наведе упатување на одобрението на надлежниот орган.”;

(61) Додатокот X се заменува како што следува:

„*Додаток X*

**Уверение за одобрување на производствена организација – Образец EASA 55**

Уверение за одобрување на производствена организација наведени во Поддел Е од Анекс I (Дел 21)

[ЗЕМЈА ЧЛЕНКА] (1)

Членка на Европската Унија (2)

**УВЕРЕНИЕ ЗА ОДОБРУВАЊЕ НА производствена организација**

Упатување: [ШИФРА НА ЗЕМЈАТА ЧЛЕНКА (1)].21G.XXXX

Согласно Регулативата (ЕУ) 2018/1139 на Европскиот парламент и на Советот и Регулативата (ЕУ) бр. 748/2012 на Комисијата, засега во сила и предмет на условите наведени подолу, [НАДЛЕЖНИОТ ОРГАН НА ЗЕМЈАТА ЧЛЕНКА] со ова потврдува дека:

[ИМЕ И АДРЕСА НА КОМПАНИЈАТА]

како производна организација во согласност со Анекс I (Дел 21) Оддел А од Регулативата (ЕУ) бр. 748/2012, е одобрена да произведува производи, делови и уреди наведени во приложениот распоред за одобрување и да ги издава поврзаните уверенија користејќи ги горенаведените упатувања.

УСЛОВИ:

1. Ова одобрение е ограничено на она што е наведено во приложените услови за одобрување.

2. Ова одобрение е предмет на усогласеност со постапките наведени во одобрениот прирачник за производствена организација.

3. Ова одобрение важи сѐ додека одобрената производствена организација останува усогласена со Анекс I (Дел 21) на Регулативата (ЕУ) бр. 748/2012.

4. Под услов да се почитуваат горенаведените услови, ова одобрение останува валидно неограничено време, освен ако претходно не било предадено, заменето, суспендирано или повлечено.

Датум на прво издавање:......................................................................................

Датум на оваа ревизија:...........................................................................................................

Ревизија бр.:...................................................................................................................

Потпишан:......................................................................................................................

За надлежен орган: [ИДЕНТИФИКАЦИЈА НА НАДЛЕЖНИОТ ОРГАН(1)]

**Образец EASA 55а – издание 3**

(1) Или „EASA“, доколку EASA е надлежен орган.

(2) Се брише за земји кои не се членки на ЕУ.“

|  |  |  |
| --- | --- | --- |
| [ЗЕМЈА ЧЛЕНКА] (1) Членка на Европската Унија (2) | **Услови за одобрување** | ТА: [ШИФРА НА ЗЕМЈАТА ЧЛЕНКА (1)].21Г. XXXX |
| Овој документ е дел од одобрението на производствената организација број [ШИФРА НА ЗЕМЈАТА ЧЛЕНКА (1)].21Е.XXXX издадено на: Име на компанијата: |
| Оддел 1. **ОПСЕГ НА РАБОТА:** |
| ПРОИЗВОДСТВО НА | ПРОИЗВОДИ/КАТЕГОРИИ |
|  |  |
|  |  |
|  |  |
| За детали и ограничувања, погледнете во Прирачникот за производствена организација, Оддел xxx |
| Оддел 2. **ЛОКАЦИИ:** |
| Оддел 3. **ПРИВИЛЕГИИ:** |
|  |
| Производствената организација има право да ги користи, во рамките на своите услови за одобрување и во согласност со постапките од нејзиниот Прирачник за производствена организација, привилегиите утврдени во точка 21.А.163, подложно на следното: |
| [се задржува само применлив текст] |
| Пред одобрување на проектот на производот, образецот EASA 1 може да се издаде само за целите на сообразност. |
| Изјава за сообразност не смее да се издава за неодобрен воздухоплов. |
| Одржување може да се врши, додека не се бара усогласеност со прописите за одржување, во согласност со одделот xxx од Прирачникот за производствена организација  |
| Дозволите за летање може да се издаваат во согласност со Одделот yyy од Прирачникот за производствена организација |
| Датум на прво издавање: | Потпишан: |
| Датум на оваа ревизија: |  |
| Ревизија бр.: | За [ИДЕНТИФИКАЦИЈА НА НАДЛЕЖНИОТ ОРГАН (1)] |
| **Образец EASA 55б – издание 3**(1) Или „EASA“, доколку EASA е надлежен орган.(2) Се брише за земји кои не се членки на ЕУ.“ |

(62) Додатокот XI се заменува како што следува:

„*Додаток XI*

**Писмо за согласност за производство без одобрение од производствена организација – EASA Образец 65**

Писмо за согласност наведено во Поддел Ѓ од Анекс I (Дел 21)

[ЗЕМЈА ЧЛЕНКА] (1)

Членка на Европската Унија (2)

**ПИСМО ЗА СОГЛАСНОСТ ЗА ПРОИЗВОДСТВО БЕЗ ОДОБРЕНИЕ НА ПРОИЗВОДНА ОРГАНИЗАЦИЈА**

[ИМЕ НА БАРАТЕЛОТ]

[ТРГОВСКО ИМЕ (ако е различно од името на барателот)]

[ЦЕЛОСНА ПОШТЕНСКА АДРЕСА НА БАРАТЕЛОТ]

Датум (ден, месец, година)

Упатување: [ШИФРА НА ЗЕМЈАТА ЧЛЕНКА (2)].21F.XXXX

Почитуван господине/ Почитувана госпоѓо [Име на апликантот],

Вашиот систем за инспекција на производството е оценет и утврдено е дека е во согласност со Оддел А, Поддел А и Поддел Ѓ од Анекс I (Дел 21) кон Регулатива (ЕУ) на Комисијата бр. 748/2012.

Затоа, во согласност со условите наведени подолу, се согласуваме дека покажувањето на сообразноста на производите, деловите и уредите споменати подолу може да се изврши според Оддел А, Поддел Ѓ од Анекс I (Дел 21) кон Регулативата (ЕУ) бр. 748/2012.

**Број на единици Број на дел (P/N) Сериски број(S/N)**

воздухоплов

ДЕЛОВИ

Следниве услови се применуваат на ова писмо за согласност:

(1) Важи додека [Име на компанијата] останува во согласност со Оддел А, Поддел А и Поддел Ѓ од Анекс I (Дел 21) на Регулативата (ЕУ) бр. 748/2012.

(2) Потребна е усогласеност со постапките наведени во прирачникот на [Име на компанијата], упат./датум на издавање...........

(3) Престанува на...........................................................................................................

(4) Изјавата за сообразност издадена од [Име на компанијата] според точка 21.A.130 од Регулативата (ЕУ) бр. 748/2012 се потврдува од органот што го издава ова писмо за согласност во согласност со постапката......................... од наведениот прирачник.

(5) [Име на компанијата] веднаш го известува органот што го издава ова писмо за согласност за какви било измени во системот за инспекција на производството што може да влијаат на инспекцијата, сообразноста или пловидбеноста на производите и деловите наведени во ова писмо.

За надлежниот орган: [ИДЕНТИФИКАЦИЈА НА НАДЛЕЖЕН ОРГАН (1)(2)]

Датум и потпис

**Образец EASA 65 – број 3**

(1) Или „EASA“, доколку EASA е надлежен орган.

(2) Се брише за земји кои не се членки на ЕУ.“

*АНЕКС II*

Во Анекс I (Дел 21), точка 21.А.101, точка (ж) се заменува како што следува:

„(ж) За големи воздухоплови кои се предмет на точка 26.300 од Анекс I кон Регулативата на Комисијата (ЕУ) 2015/640 [(\*)](#bookmark13), барателот ги почитува спецификациите за сертификација кои обезбедуваат најмалку еквивалентно ниво на безбедност како точките 26.300 и 26.330 од Анексот I кон Регулативата (ЕУ) 2015/640, освен за барателите за дополнителни уверенија за тип од кои не се бара да ја земат предвид точка 26.303.

\_\_\_\_\_\_\_\_\_\_\_

(\*) Регулатива (ЕУ) 2015/640 на Комисијата од 23 април 2015 година за дополнителни спецификации за пловидбеност за даден тип операции и за изменување на Регулативата (ЕУ) бр. 965/2012 (Сл. весник L 106, 24.4.2015 година, стр. 18).“.

1. Сл. весник L 212, 22.8.2018 година, стр. 1. [↑](#footnote-ref-1)
2. Регулатива (ЕУ) бр. 748/2012 на Комисијата од 3 август 2012 година за утврдување на правилата за спроведување за пловидбеноста и еколошка сертификација на воздухоплови и сродни производи, делови и уреди, како и за сертификација на проектантски и производствени организации (Сл. весник L 224, 21.8.2012 година, стр. 1). [↑](#footnote-ref-2)
3. Регулатива (ЕУ) бр. 376/2014 на Европскиот парламент и на Советот од 3 април 2014 година за пријавување, анализа и следење на настани во цивилното воздухопловство, за изменување на Регулативата (ЕУ) бр. 996/2010 на Европскиот парламент и на Советот и за укинување на Директивата 2003/42/ЕЗ на Европскиот парламент и на Советот и Регулативите (ЕЗ) бр. 1321/2007 и (ЕЗ) бр. 1330/2007 на Комисијата (Сл. весник L 122, 24.4.2014 година, стр. 18). [↑](#footnote-ref-3)
4. <https://www.easa.europa.eu/document-library/opinions> [↑](#footnote-ref-4)
5. Делегирана регулатива (ЕУ) 2021/699 на Комисијата од 21 декември 2020 година за изменување и коригирање на Регулативата (ЕУ) бр. 748/2012 за упатствата за континуирана пловидбеност, производство на делови што треба да се користат при одржување и разгледување на аспекти на стареење на воздухопловите за време на сертификација (Сл. весник L 145, 28.4.2021 година, стр. 1). [↑](#footnote-ref-5)
6. Регулатива (ЕУ) 2015/640 на Комисијата од 23 април 2015 година за дополнителни спецификации за пловидбеност за даден тип операции и за изменување на Регулативата (ЕУ) бр. 965/2012 (Сл. весник L 106, 24.4.2015 година, стр. 18). [↑](#footnote-ref-6)
7. Или „ЕАСА“, ако ЕАСА е надлежен орган. [↑](#footnote-ref-7)
8. Се брише за земји кои не се членки на ЕУ или ЕАСА. [↑](#footnote-ref-8)
9. Избриши како што е соодветно [↑](#footnote-ref-9)